Henkilöstön kehittäminen - www.odeco.fi
360° - arviointi
Oman työn osaaminen, hyvä johtaminen ja ihmisten väliset toimivat yhteistyösuhteet ovat henkilöstön kehittämisen lähtökohtia. Henkilöstön kehittämispalveluidemme tavoitteena on parantaa henkilöstön työhyvinvointia ja työskentelyedellytyksiä.
Coaching on ammatillisen kasvun ja kehittämisen väline, joka perustuu luottamukselliseen valmennussuhteeseen. Valmennus tarjoaa sparrauskumppanin itsetuntemuksen kehittämiseen sekä auttaa suuntaamaan voimavarat parhaalla mahdollisella tavalla organisaation hyväksi. Henkilökohtaisessa coachingissa tavoitteet valmennettavalle määritellään organisaation asettamista lähtökohdista. Valmennussuhteen kesto ja rakenne määritellään alkutapaamisessa tarpeisiinne mitoitettuna.
Valmennettavan työskentelytavat kehittyvät
360° arviointi on kehittämisprosessi, jonka avulla tuetaan esimiesten ja asiantuntijoiden kehittymistä työssään. Prosessissa esimies tai asiantuntija arvioi omia vahvuuksiaan ja kehittymisenkohteitaan työntekijänä ja saa muilta palautetta oman työnsä kehittämiseksi. Osallistuja työstää 360° - arvioinnin tuloksia henkilökohtaisessa palaute- ja kehityskeskustelussa Odecon asiantuntijan kanssa ja laatii henkilökohtaisen kehittymissuunnitelman.
Henkilöstökysely on erinomainen väline työyhteisön kehittämiseen. Sen avulla voidaan hankkia kattavasti tietoa työhön liittyvistä asenteista, työtyytyväisyydestä ja työilmapiiristä. Odecon henkilöstökyselyillä kerätään palautetta henkilöstöltä ja vastuutetaan henkilöstöä arvioimaan omaa rooliaan organisaation ja työyhteisön kehittämisessä. Henkilöstökyselyt räätälöidään aina organisaation tarpeen mukaan ja kyselyn tulosten analysoinnissa ja purussa käytetään psykologista osaamista. Kyselyn toteuttamisen jälkeen voimme toteuttaa kehittämispäivän, jossa tulokset käydään läpi henkilöstön kanssa ja luodaan yhdessä suunnitelma työyhteisön kehittämiseksi.
Tiimivalmennuspäivä on tarkoitettu tiimin yhteistyön ja suorituskyvyn kehittämiselle. Valmennuspäivässä kirkastetaan tiimin tavoitteet, roolit ja pelisäännöt sekä parannetaan yhteistyön edellytyksiä kehittämällä yksilöiden tiimityötaitoja.
Tiimivalmennus on suunnattu tiimeille, työryhmille ja työyksiköille. Valmennuksen tarkempi sisältö, tavoitteet ja kesto määritellään yhdessä asiakkaan kanssa.
Tavoitteenamme on työntekijöiden ja työyhteisöjen hyvinvoinnin ja työkyvyn ylläpitäminen sekä edistäminen. Puoleemme voi kääntyä työyhteisön ristiriitatilanteissa, esimiestyön tukeen liittyvissä asioissa sekä psyykkisen työkyvyn ollessa uhattuna esim. kriisi- tai uupumustilanteessa.
Työpsykologiset konsultaatiopalvelut:
Konsultaatiot kriisi- ja ongelmatilanteissa
Tukitoimet irtisanomis- ja muutostilanteissa
Kehittämispäivät ja luennointi
Henkilöstöjohtamiseen liittyvät esimieskonsultaatiot